Når du har fået huller i tænderne, er det nødvendigt at behandle kariesangrebet. Som regel vælger vi at bedøve tanden og fjerne kariesvævet. Defekten i tanden fyldes som regel op med plast. I tilfælde af at kariesangrebet er lille, og er placeret mellem tænderne, kan det stoppes ved hjælp af Icon-Kariesinfiltration uden at bore. Behandlingen indebærer, at den defekte tandoverflade bliver renset og infiltreret med en lak som stopper kariesudviklingen.